Petter Snare

Petter Snare (født 1969) er direktør for KODE Kunstmuseer og komponisthjem.

Snare har en variert bakgrunn fra norsk kunstliv. Han var med å etablere galleriet STANDARD sammen med Eivind Furnesvik i 2005, og har lenge vært en profilert kunstsamler. I 2008 startet Snare kunstbokforlaget Teknisk Industri AS, som har gitt ut en rekke bøker om og av norske samtidskunstnere. Teknisk Industri eier også kunstbokforlaget Uten Tittel AS. 

Snare har hatt en rekke styreverv i norsk kunstliv, blant annet som styreleder i Bergen Kunsthall, Bergen Assembly og Oslo Kunstforening. Han er utdannet jurist fra Universitetet i Bergen, og har en mastergrad i ledelse fra NHH. Snare kom til Bergen fra jobben som kemner i Nedre Romerike.

Norske jurister
Museumsdirektører